Konan gekk útúr eldhúsinu og inní nærliggjandi herbergi . Þar lá hvolpurinn í kassa . Hann var sofandi þegar þau komu inn . Móðir hans reis upp útí horni og horfði grunsemdaraugum á þau . Átti nú að taka þennan frá henni líka ? - Þetta er allt í lagi , Rósa mín , sagði konan við tíkina sem lagðist aftur niður en hafði augun opin og fylgdist með því sem fram fór . Emil horfði bergnuminn oní kassann á þetta litla dýr sem lá þar . Hvolpurinn var svo fallegur að Emil fékk kökk í hálsinn og langaði mest til að taka hann í fangið og kjassa hann . Konan greip með annarri hendinni utanum hann og tók hann upp . Hvolpurinn opnaði augun syfjulega og leit á þau . - Jæja , hvernig líst þér á hann ? spurði konan og leit á Emil . Emil kyngdi . - Bara vel , sagði hann . Konan rétti honum hvolpinn . Emil fannst einsog hann hefði aldrei snert nokkuð eins mjúkt . Hann hélt honum uppað sér . Hvolpurinn leit á hann og sýnilega ánægður með það sem hann sá lygndi hann aftur augunum og hélt áfram að sofa .